যশোরের চাপাতলা ট্র্যাজেডির তিন বছর | অনাবিল সংবাদ
সোমবার, জুলাই ২৪, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
যশোরের চাপাতলা ট্র্যাজেডির তিন বছর
প্রকাশকাল- ২৩:৫১,জানুয়ারি ৫, ২০১৭,খুলনা বিভাগ, স্লাইডশো বিভাগে
ইয়ানুর রহমান : যশোরের অভয়নগর উপজেলার চাপাতলা-মালোপাড়া ট্র্যাজেডির ৩য় বর্ষপূর্তি আজ ৫ জানুয়ারি। ২০১৪ সালের ৫ জানুয়ারির জাতীয় নির্বাচনে ভোট দেয়ায় কয়েকশ’ অস্ত্রধারী অতর্কিত হামলা চালায় যশোরের অভয়নগর উপজেলার চাপাতলা-মালোপাড়ায়।
হামলাকারীরা ২০/২৫টি বোমার বিস্ফোরণ ঘটিয়ে আতঙ্ক সৃষ্টি ছাড়াও শতাধিক বাড়ি-ঘরে ভাঙচুর এবং ঘরের মালামাল লুটপাট করে। পুড়িয়ে দেয়া হয় ১০টি বাড়ি। হামলায় আহত হন অন্তত ২৫ জন।
এসময় আতঙ্কিত গ্রামবাসী পার্শ্ববর্তী ভৈরব নদ সাঁতরে ও ইঞ্জিনচালিত নৌকায় করে পার হয়ে দেয়াপাড়া গ্রামের পালপাড়া এলাকার পূজামন্ডপে আশ্রয় নেন। পরদিন প্রশাসন ও রাজনৈতিক-সামাজিক নেতৃবৃন্দর সহায়তায় গ্রামে ফেরেন তারা।
জামায়াত-বিএনপির চালানো সেদিনের ওই সহিংসতায় তছনছ হয়েছিল পুরো গ্রাম। এ ঘটনায় ৬ জানুয়ারি পুলিশের উপ-পরিদর্শক (এসআই) মহসীন হাওলাদার বাদী হয়ে ৩৯ জনের নাম উল্লেখসহ অজ্ঞাত আরও ২০০ থেকে ২৫০ জনকে আসামি করে বিশেষ ক্ষমতা আইনে অভয়নগর থানায় মামলা করেছিলেন।
হামলার পর দেশের সব শ্রেণী-পেশার মানুষ তাদের পাশে দাঁড়ান। ছুটে আসেন দেশবরেণ্য ব্যক্তিবর্গ, মন্ত্রী-এমপি, দেশি-বিদেশি সংস্থা ছাড়াও স্বয়ং প্রধানমন্ত্রী শেখ হাসিনা।
সহিংসতার শিকার মালোপাড়ার মানুষ গত একবছরে পেয়েছেন পাকারাস্তা, নতুন ঘরবাড়ি ছাড়াও সরকারি-বেসরকারি অনেক সাহায্য সহযোগিতা। গ্রামে বসানো হয় অস্থায়ী পুলিশ ক্যাম্প।
মালোপাড়ায় হামলার ঘটনায় যে মামলা করা হয়েছিল তা তদন্ত করে চার্জশিটে ১০০ জনকে অভিযুক্ত করা হয়েছে। পাশাপাশি আলোচিত এই মামলার এজাহারে উল্লেখকৃত ৩৯ আসামির মধ্যে ১৬ জনকে মামলা থেকে অব্যাহতির সুপারিশ করা হয়।
২০১৫ সালের এই দিনে চার্জশিট দাখিল করা হয়। ওই তান্ডবের ঘটনায় দায়েরকৃত মামলায় একশ’ জনকে অভিযুক্ত করে পুলিশের অপরাধ তদন্ত বিভাগ (সিআইডি) এ চার্জশিট দাখিল করে। মামলার চার্জশিট দাখিল করেন সিআইডি পুলিশের পরিদর্শক আমিনুল ইসলাম।
তিনি চার্জশিটে উল্লেখ করেছেন, অভয়নগরের চাপাতলা মালোপাড়ায় ১৫১ ঘর হিন্দু মৎস্যজীবীর বসবাস। প্রতিটি নির্বাচনে মালোপাড়ার প্রায় ৪০০ ভোটার স্থানীয় চাপাতলা চেঙ্গুটিয়া আলিয়া মাদ্রাসা ভোট কেন্দ্রে ভোটাধিকার প্রয়োগ করেন। কিন্তু ৫ জানুয়ারি দশম জাতীয় সংসদ নির্বাচনের আগে চাপাতলা গ্রামের মেম্বর আব্দুল হকের ছেলে আব্দুল জলিলের (৪০) নেতৃত্বে অলিখিত ভোট প্রতিরোধ কমিটি গঠন করা হয়।
এ কমিটির সদস্যরা আব্দুল হকের বাড়িতে খাওয়া-দাওয়া করতে থাকে। পাশাপাশি চাপাতলা, বাহিরহাট, শিবনাথপুর, চেঙ্গুটিয়া, প্রেমবাগ, বালিয়াডাঙ্গা, বনগ্রাম এলাকার বিএনপি ও জামায়াত-শিবির একত্রিত হয়।
একপর্যায়ে দশম জাতীয় সংসদ নির্বাচনের আগের রাতে (০৪ জানুয়ারি ২০১৪) আতঙ্ক সৃষ্টি করতে মালোপাড়ায় ৭/৮টি ককলেট বিস্ফোরণ ঘটায়। তারপরও ৫ জানুয়ারি চাপাতলা চেঙ্গুটিয়া আলিয়া মাদ্রাসা ভোট কেন্দ্রে ভোট গ্রহণ শুরু হলে মালোপাড়ার ভোটাররা কেন্দ্রে যাওয়া শুরু করেন।
বেলা ১১টার দিকে মালোপাড়ার ভোটাররা ভোট দিয়ে বাড়ি ফেরার সময় স্থানীয় জামায়াত-শিবির কর্মী কাসেম, শরিফ, আরিফুল হুমায়ুনসহ ১০ থেকে ১৫ জন মিলে মালোপাড়ার বিশ্বজিৎ সরকারকে হকিস্টিক ও রড দিয়ে মারপিট শুরু করে। ওই সময় মালোপাড়ার আরও কিছু ভোটারকে কেন্দ্রে যেতে দেখে স্থানীয় রাজ্জাকের পুকুর পাড়ে তাদের উপর হামলা করা হয়।
এতে মালোপাড়ার বাসিন্দা ও জামায়াত-শিবিরের মধ্যে বেশ উত্তেজনা সৃষ্টি হয়। একপর্যায়ে বিকেল ৪টার দিকে জামায়াত-শিবির নেতাকর্মীরা মালোপাড়ার উত্তর দিক থেকে পাড়ায় ঢুকে মারপিট শুরু করে। এ সময় মালোপাড়ার লোকজন প্রতিরোধ গড়ে তুললে উভয় পক্ষের মারামারিতে সুনীল, সুশীল, মিজানুর, শরীফ, বক্করসহ কয়েকজন আহত হয়।
এতে জামায়াত-শিবির নেতাকর্মীরা পিছু হটে। কিন্তু এদের মধ্যে শরিফ মোল্যা ও আরিফুল ইসলাম গ্রামে প্রচার করে মালোরা ২ থেকে ৩ জন মুসলমান মেরে ফেলেছে। এতে চাপাতলা আশপাশের গ্রামের কয়েক শত বিএনপি-জামায়াত ও শিবির নেতাকর্মীরা রাতে একত্রিত হয়ে মালোপাড়ায় হামলা-তান্ডব চালায়।
অভয়নগর থানার আমলি আদালতের জিআরও আমিন আলী জানান, আদালতে মামলার চার্জশিট দাখিল করা হলেও তার শুনানি এখনও শুরু হয়নি।
Comments Off on যশোরের চাপাতলা ট্র্যাজেডির তিন বছর
← চাটমোহরে স্ত্রী কে নির্যাতন করে হত্যার অভিযোগ
ব্যবসা প্রতিষ্ঠানবন্ধের ঘোষনা ব্যবসায়ীদের শ্রীমঙ্গলে বিজিবি ও পরিবহন শ্রমিক সংঘষে গুলিবৃদ্ধ-৮,শতাধিক গাড়ী ও ব্যবসা প্রতিষ্ঠান ভাংচুর →
সাম্প্রতিক সংবাদ
চাটমোহর উপজেলার কান্দিপাড়া সরকারী প্রাথমিক বিদ্যালয়ে বৃক্ষ রোপন
কলাপাড়ায় জাতীয় মৎস্য সপ্তাহ উপলক্ষ্যে আলোচনা সভা ও চাষী সমাবেশ অনুষ্ঠিত
সঙ্গী কি কেবল যৌনতার টানেই বার বার আপনার কাছে আসে?
আপেলের বীজ যে এত বিষাক্ত জানতেন?
পাশ-ফেল নিয়ে না ভেবে শিক্ষার মান বাড়াতে নজর দিন: প্রধানমন্ত্রী
আদিতমারীতে অটোরিক্্রার ধাক্কায় শিশু নিহত
লালমনিরহাটে ৪ শিক্ষা প্রতিষ্ঠানের একজনও পাশ করেনি
৫৭ ধারা বাতিলের দাবীতে মানববন্ধন ও স্বারকলিপি পেশ
প্রধানমন্ত্রীর উদারত আহবানে লালমনিরহাটে শিক্ষা অধিদপ্তরের বৃক্ষরোপন
এএসপি মিজানকে শ্বাসরোধে হত্যা করে ছিনতাইকারীরা
শাহারিয়া হাসান শুভ’র ‘ভালোবাসার ভেলা’
ফরিদপুরে ইয়াবা ব্যবসায়ী আটক
আটঘরিয়ায় প্রাথমিক বিদ্যালয়ে বৃক্ষরোপন কর্মসূচী পালিত
বড়াইগ্রামে প্রাথমিক শিক্ষা বিভাগের উদ্যোগে বৃক্ষরোপণ অভিযান
এইচএসসি-আলিম পরীক্ষা বড়াইগ্রাম অনার্স কলেজ উপজেলার শীর্ষে
রাজশাহী ও চলনবিলের সংবাদ
চাটমোহর উপজেলার কান্দিপাড়া সরকারী প্রাথমিক বিদ্যালয়ে বৃক্ষ রোপন
ফরিদপুরে ইয়াবা ব্যবসায়ী আটক
আটঘরিয়ায় প্রাথমিক বিদ্যালয়ে বৃক্ষরোপন কর্মসূচী পালিত
বড়াইগ্রামে প্রাথমিক শিক্ষা বিভাগের উদ্যোগে বৃক্ষরোপণ অভিযান
এইচএসসি-আলিম পরীক্ষা বড়াইগ্রাম অনার্স কলেজ উপজেলার শীর্ষে
বড়াইগ্রামে ১১ দফা দাবীতে বেসরকারী শিক্ষকদের মানববন্ধন ও বিক্ষোভ সমাবেশ
ধুনটে শিক্ষার্থীদের গাছ উপহার
লালপুরে জাতীয়করণের দাবিতে বেসরকারি শিক্ষক-কর্মচারীদের মানববন্ধন
গুরুদাসপুরে জিপিএ-৫ পেয়েছে ১৫ শিক্ষার্থী
ঈশ্বরদীতে প্রাথমিক বিদ্যালয়ে বৃক্ষ রোপণ কর্মসূচী
পাবনার বেড়ায় প্রতিবন্ধিকে ধর্ষনের অভিযোগে একজন আটক
তাড়াশে প্রাথমিক শিক্ষা অফিস ও সকল বিদ্যালয়ে বৃক্ষরোপণ
চাটমোহরে প্রাথমিক বিদ্যালয়ে বৃক্ষ রোপন কর্মসূচী পালন
সাঁথিয়ায় জমি বিক্রির টাকা নিয়ে ভাইয়ে ভাইয়ে মারামারি আহত-২ আটক -১
সাঁথিয়ায় বন্ধুর ছুরিকাঘাতে বন্ধুর মৃর্ত্যু

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০